6. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ. Αριθ.13015 της 26 Φεβρ./14 Μαρτ.  1968 (ΦΕΚ Β' 122) Περί εξετάσεων φοιτητών Φυσικομαθηματικής Σχολής Πανεπιστημίου Πατρών. Έχοντες υπ’ όψει: α)την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/1962, β)την υπ’ αριθ. Γ.Υ.Σ. 1280/67 (ΦΕΚ 345 τ. Β') και γ)την πρότασιν της Διοικούσης Επιτροπής του Πανεπιστημίου Πατρών, την διατυπωθείσαν κατά την συνεδρίαν αυτής της 18.1.1968, αποφασίζομεν: Άρθρον μόνον.-1.Φοιτηταί της Φυσικομα-θηματικής Σχολής του Πανεπιστημίου Πατρών, αποτυγχάνοντες κατά την δεύτερον εξεταστικήν περίοδον, εις δύο μαθήματα ή εις τρία μαθήματα εξ ων το έν της ξένης γλώσσης, δύνανται να επανεξετάζωνται εντός μηνός από της δημοσιεύσεως των αποτελεσμάτων ενώπιον Τριμελούς Επιτροπής οριζόμενης υπό του Κοσμήτορος της Σχολής και αποτελούμενης εκ του οικείου καθηγητού και δυο καθηγητών των συγγενεστέρων μαθημάτων. 2.Ενώπιον της κατά την παρ. 1 Επιτροπής μετ’ απόφασιν της Σχολής δύνανται να εξετασθώσι και φοιτηταί της ως άνω Σχολής μηδόλως προσελθόντες κατ’ αμφοτέρας τας προηγηθείσας εξεταστικάς περιόδους, ένεκεν ασθενείας ενόρκως πιστοποιουμένης. Επιτυχών κατά την ως άνω εξεταστικήν περίοδον θεωρείται ο λαβών εις άπαντας τα μαθήματα τον βαθμόν τουλάχιστον πέντε άλλως θεωρείται αποτυχών. 3.Ο αποτυχών ή μη προσελθών και εις την τελευταίαν ταύτην εξέτασιν επανεγγράφεται εις το έτος της φοιτήσεως καθ’ ο απερρίφθη, υποχρεούμενος να παρακολουθήση και να εξετασθή εις άπαντα τα μαθήματα και εργαστήρια, εις α κατά το προηγούμενον έτος έτυχε γενικού βαθμού μικροτέρου του 6. 4.Κατ’ εξαίρεσιν, οι αποτυχόντες κατά την εξεταστικήν περίοδον του Σεπτ. 1967 εις δύο ή εις τρία μαθήματα εξ ων το έν της ξένης γλώσσης, δύνανται να επανεξετασθώσιν ενώπιον τριμελούς επιτροπής, οριζόμενης κατά τα ανωτέρω εντός δέκα ημερών από της δημοσιεύσεως της παρούσης εις την Εφημερίδα της Κυβερνήσεως. 